Da Carl Barks (* 27. März 1901 in da Näh von Merrill, Oregon; † 25. August 2000 in Grants Pass, Oregon) is a US-amerikanischa Comicautor und -zeichna sowie Cartoonist und Maler gwen, der ois da bekannteste Disneyzeichna guit und haufaweis Comic-Figurn vom Disney-Kosmos wia Dagobert Duck erfundn hod. Durch seine Comics guit er aa ois Kuitur- und Politikkritika, obwoih er des imma abgstrittn hod.